b'\n_START_ARTICLE_\n\xc5\xbdiva Dvor\xc5\xa1ak\n_START_SECTION_\n\xc5\xa0portni dose\xc5\xbeki\n_START_PARAGRAPH_\n\xc5\xbdiva Dvor\xc5\xa1ak, \xc4\x8dlanica Strelskega dru\xc5\xa1tva Olimpije iz Ljubljane, se je s \xc5\xa1portnim strelstvom za\xc4\x8dela ukvarjati pri trinajstih letih. Za Slovenijo je nastopila na strelskem delu Poletnih olimpijskih iger 2012 v Londonu, kjer je v disciplini z zra\xc4\x8dno pu\xc5\xa1ko na 10 m osvojila enajsto mesto in z malokalibrsko pu\xc5\xa1ko v trojnem polo\xc5\xbeaju na 50 m \xc5\xa1estintrideseto mesto. Lep uspeh je dosegla z bronastim odli\xc4\x8djem z zra\xc4\x8dno pu\xc5\xa1ko na evropskem prvenstvu v danskem Odenseju leta 2013._NEWLINE_Sodelovala je tudi na Poletnih olimpijskih igrah 2016 v Riu de Janeiru, v Braziliji ter se v disciplini z zra\xc4\x8dno pu\xc5\xa1ko uvrstila na sedemnajsto mesto._NEWLINE_\xc5\xbdiva Dvor\xc5\xa1ak je diplomirala iz finan\xc4\x8dne matematike na ljubljanski Fakulteti za matematiko in fiziko. Med \xc5\xa1tudijem je bila dalj \xc4\x8dasa v ZDA, kjer je obiskovala Univerzo Zahodne Virginije v mestu Morgantown - njihova univerzitetna strelska ekipa je zadnja leta najbolj\xc5\xa1a v ZDA.'